

Breznica 3, 4274 Žirovnica

Datum: 15.3.2023

**OBČINSKI SVET**

**OBČINE ŽIROVNICA**

**ZADEVA: Odgovor na pobudo št. 1**

Na 1. seji Občinskega sveta občine Žirovnica dne 26.1.2023 je občinski svetnik Boštjan Noč dal pisno vprašanje ali se v občini Žirovnica v letu 2023, pripravljajo kakršni koli dogodki v počastitev spomina na 250 letnico smrti A. Janše.

Vprašanje smo poslali trem organizacijam v občini, v nadaljevanju pa navajamo njihove odgovore.

Čebelarsko društvo Antona Janše:

»ČD Antona Janše Breznica je že v svojem programu za leto 2023 načrtovalo krajšo slovesnost dne 19. ali 20. maja 2023.

Prireditev je tradicionalna in obsega kratek kulturni program. Za kaj več društvo nima sredstev in jih v ta namen tudi ni načrtovalo v programu za leto 2023.

Seveda pa se lahko priključimo dogodku, ki bi bil v so-organizaciji (Šola Antona Janše) vendar v tem pogledu naj predavatelje oziroma nastopajoče izbere in ustrezno finančno nagradi druga organizacija.«

Osnovna šola Žirovnica:

»V OŠ Žirovnica smo letos načrtovali krajši program ob 40- letnici šolskega čebelnjaka.

Lansko leto smo sodelovali s ČD Antona Janše Breznica in smo tudi letos pripravljeni, če bi imeli željo.

Konkretno pa ob obletnici smrti A. Janše nimamo načrtovanih aktivnosti.«

Zavod za turizem in kulturo Žirovnica:

»ZTK Žirovnica je v dogovoru s Čebelarskim društvom Antona Janše Breznica za leto 2023 dogovoril sodelovanje pri proslavi 20. 5. 2023 pri Janševem čebelnjaku, ki jo organizira ČD. ZTK Žirovnica bo pripravili kulturni program s krajšim vodenjem pri čebelnjaku, po katerem bo sledila proslava, ki jo bo organiziralo čebelarsko društvo. Na ta način bomo proslavi dodali dodatne vsebine in obeležili leto Antona Janše (njegovo rojstvo, delovanje in smrt).

Prav tako smo na sestanku na Čebelarski zvezi Slovenije v Lukovici v januarju 2023 izvedeli, da 19. 5. 2023 ČZS pripravlja v sodelovanju s Čebelarskim društvom Antona Janše Breznica dogodek v Osnovni šoli Žirovnica, kjer bodo predstavili šolo Antona Janše. Na omenjenem sestanku sem izrazil pripravljenost ZTK Žirovnica za sodelovanje v okviru naših zmožnostih pri izvedbi tega dogodka. Do danes še nismo prejeli informacij, kako bi ZTK Žirovnica lahko sodelovala pri tem dogodku in kaj točno bo vsebina dogodka.

ZTK Žirovnica bo v sklopu upravljanja Janševega čebelnjaka in Poti kulturne dediščine Žirovnica v promociji dodatno izpostavljala Janšev čebelnjak in Antona Janšo ter na ta način širila zavest o pomembnosti Janševega ustvarjanja.«

**Leopold Pogačar**

**ŽUPAN**